**OBRAZLOŽENJE**

**ZA NACRT PRIJEDLOGA NACIONALNOG PROGRAMA ZA SIGURNOST PACIJENATA 2019. – 2023**

Svrha donošenja Nacionalnog programa za sigurnost pacijenata 2019. – 2023., sukladno već donesenim komplementarnim programima, je uspostaviti aktivnosti kojima će se unaprijedili postojeći i razviti novi načini jačanja sigurnosti pacijenta, smanjiti pojavnost neželjenih događaja, povećati sigurnost pacijenata u smjeru pravodobnog i opravdanog liječenja, jačajući i ulogu samog pacijenta u doprinosu sigurnosti, a u cilju pozitivnog iskustva pacijenata te smanjenja troškova u zdravstvu.

Opći cilj Nacionalnog program je usmjeren jačanju kapaciteta dionika u zdravstvu s ciljem unaprjeđenja kulture sigurnosti pacijenata.

Specifični ciljevi su podizanje svjesnosti o sigurnosti pacijenata, razvoj i unaprjeđenje sustava praćenja, mjerenja i izvješćivanja, smanjenje rizika za neželjene događaje te razvoj istraživanja na području sigurnosti pacijenata.